เขตมิโดริ (ชิบะ)

เขตมิโดริ (緑区 (Midori-ku)) เป็นหนึ่งในหกเขตของนครชิบะในจังหวัดชิบะ ประเทศญี่ปุ่น ณ วันที่ 1 เมษายน ค.ศ. 2024 เขตนี้มีจำนวนประชากรประมาณ 129,007 คน มีความหนาแน่นของประชากร 1,947 คนต่อตารางกิโลเมตร มีขนาดพื้นที่ทั้งสิ้น 66.25 ตารางกิโลเมตร (25.58 ตารางไมล์) ภูมิศาสตร์ เขตมิโดริตั้งอยู่บนพื้นที่ตอนใน ทางตะวันตกเฉียงใต้ของนครชิบะ เทศบาล/เขตที่อยู่ติดกัน เขตของนครชิบะ เขตวากาบะ เขตชูโอ เทศบาลอื่น นครโทงาเนะ นครอิจิฮาระ นครโมบาระ นครโออามิชิราซาโตะ ประวัติศาสตร์ ในช่วงยุคเอโดะ พื้นที่ที่เป็นเขตมิโดริเป็นที่ตั้งของจิงยะ (ที่ทำการของขุนนาง) แห่งแคว้นศักดินาโอยูมิ ซึ่งเป็นแคว้นศักดินาที่ปกครองโดยตระกูลโมริกาวะตั้งแต่ ค.ศ. 1627 ถึง 1871 ภายใต้รัฐบาลโชกุนโทกูงาวะ หลังการฟื้นฟูเมจิ พื้นที่ดังกล่าวถูกแบ่งออกเป็นหลายหมู่บ้านเมื่อวันที่ 1 เมษายน ค.ศ. 1889 ได้แก่ หมู่บ้านชีนะ ฮนดะ และโออิฮามะ เหล่านี้ขึ้นกับอำเภอชิบะ และเมืองโทกิ ขึ้นกับอำเภอซัมบุ หมู่บ้านโออิฮามะได้รับการยกฐานะเป็นเมืองเมื่อวันที่ 10 พฤศจิกายน ค.ศ. 1928 วันที่ 11 กุมภาพันธ์ ค.ศ. 1955 นครชิบะได้ผนวกรวมเอาเมืองโออิฮามะ หมู่บ้านชีนะ และหมู่บ้านฮนดะ เข้ามาเป็นส่วนหนึ่ง และวันที่ 15 กรกฎาคม ค.ศ. 1969 เมืองโทกิก็ถูกผนวกรวมเข้ากับนครชิบะด้วย ด้วยการที่นครชิบะได้รับการยกฐานะเป็นนครใหญ่ที่รัฐกำหนด ทำให้นครชิบะมีอำนาจในการบริหารมากขึ้นซึ่งได้รับจากจังหวัดชิบะและรัฐบาลกลาง เขตมิโดริจึงจัดตั้งขึ้นในวันที่ 1 เมษายน ค.ศ. 1992 ในฐานะเขตหนึ่งของนครชิบะ เศรษฐกิจ เขตมิโดริโดยส่วนใหญ่เป็นศูนย์กลางการค้าของภูมิภาคและชุมชนที่อยู่อาศัยของผู้ที่ทำงานในใจกลางเมืองชิบะและโตเกียว การศึกษา โรงเรียนประถมศึกษาและมัธยมศึกษาตอนต้นอยู่ในสังกัดคณะกรรมการการศึกษาเทศบาลนครชิบะ (千葉市教育委員会) โรงเรียนมัธยมศึกษาตอนต้นของเทศบาลนครชิบะ โรงเรียนประถมศึกษาของเทศบาลนครชิบะ วัฒนธรรม พิพิธภัณฑ์โฮกิ การขนส่ง รถไฟ บริษัทรถไฟญี่ปุ่นตะวันออก: สายโซโตโบ สถานี: คามาโตริ – ฮนดะ – โทเกะ รถไฟฟ้าเคเซ: สายชิฮาระ สถานี: กากูเอ็มมาเอะ – โอยูมิโนะ ทางหลวง ถนนชิบะ-โทงาเนะ บุคคลที่มีชื่อเสียง โคซูเกะ ฟูจิชิมะ (藤島 康介) - ศิลปินมังงะ โคอิจิ โทกิตะ (ときた 洸一) - ศิลปินมังงะ เท็ตสึยะ ฮาราดะ (原田 哲也) - นักแข่งรถมอเตอร์ไซค์กรังด์ปรีซ์ อ้างอิง แหล่งข้อมูลอื่น เว็บไซต์ทางการของเขตมิโดริ นครชิบะ